Source: http://docplayer.hu/1073421-Az-alkotmanybirosag-2009-evben-hozott-onkormanyzati-jogalkotast-erinto-donteseinek-tematikus-osszefoglaloja.html
Timestamp: 2018-03-18 06:04:28
Document Index: 18970115

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Az Alkotmánybíróság évben hozott önkormányzati jogalkotást érintő döntéseinek tematikus összefoglalója - PDF
Az Alkotmánybíróság évben hozott önkormányzati jogalkotást érintő döntéseinek tematikus összefoglalója
Download "Az Alkotmánybíróság 2009. évben hozott önkormányzati jogalkotást érintő döntéseinek tematikus összefoglalója"
Lilla Laura Orbánné
1 IV. évfolyam évi 4. szám Az Alkotmánybíróság évben hozott önkormányzati jogalkotást érintő döntéseinek tematikus összefoglalója 1. JOGALKOTÁS, JOGSZABÁLYSZERKESZTÉS Helyi jogalkotáshoz kapcsolódó határozat Magasabb szintű jogszabályhoz kapcsolódó határozat 3 2. KÖZSZOLGÁLTATÁS Ivóvíz-szolgáltatás és szennyvízelvezetés díja Hulladékgazdálkodás Távhőszolgáltatás Magasabb szintű jogszabályhoz kapcsolódó határozat 8 3. ÉPÍTETT KÖRNYEZET Helyi építési szabályzat Szabályozási terv Elővásárlási jog Változtatási tilalom KÖRNYZETVÉDELEM, ÁLLATTARTÁS Állattartás 12
2 4.2. Magasabb szintű jogszabályhoz kapcsolódó határozatok HELYI ADÓ Helyi jogalkotáshoz kapcsolódó határozatok Magasabb szintű jogszabályhoz kapcsolódó határozatok KÖZTERÜLET-HASZNÁLAT, PARKOLÁS Közterület igénybevétele Parkolás Köztisztaság, plakátok elhelyezése Magasabb szintű jogszabályhoz kapcsolódó határozat SZERVEZETI ÉS MŰKÖDÉSI SZABÁLYZAT TISZTELETDÍJ SZOCIÁLIS ELLÁTÁSOK, GYERMEKVÉDELEM Szociális ellátások Gyermekvédelem Intézményi térítési díj EGYÉB TÁRGYBAN HOZOTT, ÖNKORMÁNYZATI JOGALKOTÁST ÉRINTŐ HATÁROZATOK Vásár- és piactartás Önkormányzati lakások bérlete Adatvédelem Lakásépítés és- vásárlás helyi önkormányzati támogatása EGYÉB, MAGASABB SZINTŰ JOGSZABÁLYHOZ KAPCSOLÓDÓ HATÁROZATOK A helyi önkormányzatokról szóló törvény A közoktatásról szóló törvény A köztisztviselők jogállásáról szóló törvény Az Alkotmány értelmezése 34 2
3 1. JOGALKOTÁS, JOGSZABÁLYSZERKESZTÉS 1.1. Helyi jogalkotáshoz kapcsolódó határozat 56/2009. (V. 22.) AB határozat Egy megyei jogú város közgyűlése a város építési szabályzata és szabályozási terve tárgyában év és év között több rendeletet, köztük új és módosító rendeletet fogadott el. A helyi rendeletalkotás során olyan formai, jogszabály szerkesztési hiba történt, mely az Alkotmány sérelmét eredményezte. Az Alkotmánybíróság határozatában arra a kérdésre adott választ, hogy érvényesen alkotható-e olyan rendelet, mely már egy korábban hatályon kívül helyezett rendeletet módosít, továbbá, hogy a hatályon kívül helyező rendelet későbbi hatályon kívül helyezése kihat-e a hatályon kívül helyezett rendeletre. Alapvető alkotmányos követelmény, hogy a jogalkotás, ennek részeként a jogszabályok módosítása követhető legyen mind a jogalkotók és jogalkalmazók, mind a jogalanyok számára. Ha egy jogszabályt egy másik jogszabály módosítása céljából úgy alkotnak meg, hogy az alapul fekvő, módosítandó jogszabály már nem létezik, akkor ez az alkotmányos jogrendre, a jogbiztonságra különösen veszélyes. Helyi rendelet esetében a veszély mértéke még jelentősebb, ha az a település egészét, valamennyi ingatlanát és ingatlantulajdonosát érinti. Mindez azt is jelenti, hogy a hatályon kívül helyező jogszabály utóbb történő hatályon kívül helyezése nem eredményezheti a már hatályon kívül helyezett jogszabály feléledését Magasabb szintű jogszabályhoz kapcsolódó határozat 121/2009. (XII. 17.) AB határozat Az Alkotmánybíróság a határozatban alkotmányellenesnek minősítette a jogalkotásról szóló évi XI. törvényt (a továbbiakban: Jat.) és december 31. napjával megsemmisítette azt. Az Alkotmánybíróság az indokolásban kifejtette, hogy a törvényalkotó a Jat. rendelkezéseit nem hozta összhangba az Alkotmányban szabályozott jogforrási rendszerrel, a jelenleg fennálló alkotmányos berendezkedéssel, aminek következtében a Jat. mai alakjában nem az a törvény, aminek az Alkotmány 7. (2) bekezdése szerinti jogalkotás rendjéről szóló törvénynek lennie kellene. A Jat. egyes rendelkezései önmagukban véve ugyan nem feltétlenül alkotmányellenesek, azonban az alkotmányellenes részek megsemmisítése után a Jat. Alkotmányba nem ütköző rendelkezései már nem alkotnának értelmezhető és alkalmazható jogszabályt, ezért a fennmaradó jogszabály-töredékek megsemmisítését a jogbiztonság alkotmányos elve követelte meg. 3
4 2. KÖZSZOLGÁLTATÁS 2.1. Ivóvíz-szolgáltatás és szennyvízelvezetés díja 575/B/2008. AB határozat Az Alkotmánybíróság a víz- és csatornadíjak vonatkozásában a készenléti díjat bevezető önkormányzati rendeleti előírás alkotmányellenességének megállapítására irányuló indítványt elutasította. Az Alkotmánybíróság álláspontja szerint az árak megállapításáról szóló évi LXXXVII. törvény nem írja elő sem az egytényezős, sem a kéttényezős ármegállapítás alkalmazásának kötelezettségét. Az alapdíj, a rendelkezésre állás ellenértékeként ugyanis azt garantálja, hogy a fogyasztó folyamatosan, szükség szerint bármikor igénybe veheti a vízszolgáltatást, amely a közműves ivóvíz mellett a tűzoltási célú vízfelhasználást is magában foglalja. Következésképpen a víz- és csatornadíjakról szóló helyi rendeletek alapdíjat megállapító rendelkezései nem sértik az Alkotmány 44/A. (2) bekezdését Hulladékgazdálkodás 607/B/2005. AB határozat A vizsgált rendelkezés a hulladékkezelési közszolgáltatási díj mértékét állapítja meg a következők szerint: Ft/hó, mely az ÁFÁ-t is tartalmazza. A rendelet a 110 literes űrméretet tekinti a családi házas övezetben a legkisebb edényzetnek és meghatározza a szállítás gyakoriságát. Az indítványozó szerint az említett szabályozás miatt az alacsony létszámú háztartásban is ugyanolyan összegű szemétszállítási díjat kell fizetni, mint a nagyobb létszámú, többgenerációs háztartásokban, mely rendelkezés diszkriminatív, és az alacsony jövedelemmel rendelkező embereket méltóságukban is sérti az igazságtalanul megállapított összeg megfizettetése miatt. Az indítványt az Alkotmánybíróság elutasította. Az Alkotmánybíróság visszautalt egy hasonló indítvány elbírálása során hozott 506/B/2001. AB határozatára, amelyben rámutatott arra, hogy a rendszeresített legkisebb méretű gyűjtőedény kötelező igénybevételének az előírása a szolgáltatás és ellenszolgáltatás egyenértékűsége elvének sérelmét nem idézi elő. Mindezzel nem ellentétes, ha a tulajdonos a rendelkezésre álló edény űrtartalmát nem teljes mértékig használja ki, míg mások azt teljes mértékig megtöltik. Az Alkotmánybíróság nem csak a kifogásolt rendelkezést vizsgálta, hanem a rendelkezés tartalmának megállapításakor áttekintette a rendelet egészének normaszövegét. Megállapította, hogy az indítványozó által kifogásolt rendelkezés, amely a közszolgáltatásért fizetendő díjat háztartásonként és nem az ott lakók számát figyelembe véve határozza meg, nem ellentétes a magasabb szintű jogszabályi rendelkezésekkel. A sérelmezett rendelkezés a közszolgáltatás igénybevételére kötelezettek teljes körére azonos módon, az egységnyi díjtételek figyelembevételével határozza meg a közszolgáltatás díját, ezért a rendelkezés nem ütközik a hátrányos megkülönböztetés tilalmába. 932/B/2005. AB határozat Az indítványozó véleménye szerint az az önkormányzati rendelkezés, melynek értelmében a rendszeres hulladékszállításba bevont területen az ingatlantulajdonos köteles a szervezett közszolgáltatást igénybe venni, sérti a Ptk (1) bekezdésében foglalt egyenértékűség 4
5 elvét. Ezen elv alapján a szerződéssel kikötött szolgáltatásért egyenértékű ellenszolgáltatás jár, amelynek értéke a szolgáltatás értékéhez viszonyítva nem mutat feltűnően nagy különbséget. Jelen esetben a szolgáltatást és az ellenszolgáltatást is az önkormányzati rendelet határozza meg, így az egyenértékűség elvének betartása az önkormányzat kötelessége. Az önkormányzat olyan szerződési feltételt nem írhat elő, amely ezt a törvényi elvet sérti. Az Alkotmánybíróság megállapította, hogy az indítványozó által támadott rendelkezés csak a kötelezően ellátott helyi közszolgáltatás igénybevételét írja elő a tulajdonos részére, a szolgáltatás egyenértékűségére vonatkozó rendelkezést nem tartalmaz. Az összefüggés hiányára tekintettel az indítvány elutasításra került Távhőszolgáltatás 1/2009. (I.9.) AB határozat évben az Alkotmánybíróság első, távhővel kapcsolatos határozatának meghozatala során, kifogás alapján, jogorvoslati eljárás keretében, érdemben az Országos Választási Bizottságnak (a továbbiakban: OVB) a döntését vizsgálta, melyben az OVB a távhőszolgáltatásért fizetendő alapdíj eltörlésre irányuló kérdést tartalmazó országos népszavazási kezdeményezés aláírásgyűjtő ív mintapéldányának hitelesítését tagadta meg. Az OVB határozatának rendelkező részét helybenhagyta, annak indoklását viszont nem tartotta helyesnek az Alkotmánybíróság. Az OVB határozatának indoklását a gazdasági verseny szabadságának korlátozására alapozta. Az Alkotmánybíróság álláspontja szerint az OVB-nek nem a gazdasági verseny szabadságának sérelmére, hanem a feltenni kívánt kérdés egyértelműségének hiányára kellett volna alapoznia indokolását. Az Alkotmánybíróság megítélése szerint a választópolgári egyértelműség része, hogy a választópolgárok egyértelműen lássák a népszavazásra bocsátott kérdés megválaszolásának lehetséges következményeit. Az Alkotmánybíróság a kérdést félrevezetőnek tartotta, amely azt sugallta, hogy az alapdíj eltörlésével csökken a távfűtés ára. Érvényes és eredményes népszavazás esetén sem csökkennének a távhőszolgáltatási díjak, hiszen a rendszer karbantartását, a hő előállításának, szállításának, átadásának díját valamilyen módon a jövőben is meg kellene fizetniük, így csak az árképzés módja változna meg. Az állampolgárok a kérdésre válaszolva előre nem tudhatják és nem is mérhetik fel döntésük várható következményeit, ami az országos népszavazásról és népi kezdeményezésről szóló évi III. törvény 13. (1) bekezdésében foglalt egyértelműség követelményét sérti. 21/2009. (II. 26.) AB határozat A távhőszolgáltatásról szóló törvény végrehajtására alkotott helyi rendeletben a képviselőtestület a város egyes részein elrendelte a távhőszolgáltatás kötelező igénybevételét, és ezen a területen megtiltotta a közüzemi szerződés felmondását, illetőleg a távfűtés megszüntetését. Az Alkotmánybíróság a törvénysértő rendelkezéseket megsemmisítette. A távhőszolgáltatás helyi közszolgáltatás, a távhőszolgáltatásról szóló évi XVIII. törvény (a továbbiakban: Tszt.) 6. (1) bekezdése alapján a távhőszolgáltatással ellátott létesítmények távhőellátásának biztosítása a települési önkormányzat kötelezettsége. A távhőszolgáltatás biztosítása tehát olyan helyi közfeladat, amely törvényi szabályozás alatt áll. Erre tekintettel az önkormányzat rendeletalkotási szabadsága korlátozott, a képviselőtestületet csak a törvény felhatalmazása alapján, a törvény keretei között illeti meg a szabályozás joga. A Tszt. rendeletalkotási felhatalmazását tartalmazó rendelkezései alapján a képviselő-testületnek arra nincs felhatalmazása, hogy rendeletében kötelezővé tegye a távhőszolgáltatás igénybevételét és megtiltsa a közüzemi szerződés felmondását. 5
6 22/2009. (II. 26.) AB határozat Egy helyi építési szabályzat tartalmaz szabályozást a távhőszolgáltatással összefüggésben. A helyi rendelet megtiltotta a távhőszolgáltatással ellátott épületeknél a távhőszolgáltatási rendszerről való leválást. Az Alkotmánybíróság a rendelkezést törvénysértőnek minősítette és megsemmisítette. Az Alkotmánybíróság megállapította, hogy a Tszt. 6. (2) bekezdés c) pontja alapján a képviselő-testület arra rendelkezik felhatalmazással, hogy rendeletében kijelölje azokat a területeket, ahol területfejlesztési, környezetvédelmi és levegő-tisztaságvédelmi szempontok alapján a távhőszolgáltatás fejlesztése célszerű. A képviselő-testületnek arra nincs felhatalmazása, hogy megtiltsa a távhőszolgáltatási rendszerről történő leválást. Arra sincs felhatalmazása, hogy rendeletében a hőellátó rendszerek kialakítását, átalakítását korlátozza, s az érintettek számára a távhőszolgáltatás igénybevételét ezáltal kötelezővé tegye. Alkotmánybíróság rámutatott arra is hogy a távhőszolgáltatással összefüggő helyi szabályozásnak akkor is a Tszt. szab keretet, ha e szabályokat a helyi építési szabályzat tartalmazza. 42/2009. (IV. 3.) AB határozat Az Alkotmánybíróság a 21/2009. (II. 26.) sz. határozatánál említett indoklással egyezően rögzítette, hogy a távhőszolgáltatás biztosítása olyan helyi közfeladat, amely törvényi szabályozás alatt áll, így az önkormányzat rendeletalkotási szabadsága korlátozott, a képviselő-testületet csak a törvény felhatalmazása alapján, a törvény keretei között illeti meg a szabályozás joga. A fentiek figyelembevételével a Tszt. 6. (2) bekezdésében foglalt, a távhőszolgáltatás fejlesztése céljából történő területkijelölésre feljogosító rendelkezést sem lehet kiterjesztően értelmezni, így az önkormányzatnak sem arra nincs jogosultsága, hogy rendeletében meghatározott területeken kötelezővé tegye a távhőszolgáltatást, sem arra, hogy megtiltsa a távhőszolgáltatás rendszeréről való leválást (ez utóbbit illetően az Alkotmánybíróság utalt is a fentebb ismertetett 22/2009. (II. 26.) sz. határozatára). 59/2009. (V. 22.) AB határozat Az Alkotmánybíróság az előző határozatoknál ismertetett gondolatmenetét továbbfűzve fejtette ki, hogy a távhőszolgáltatás természetes monopolhelyzetet élvező szolgáltatás, ezért a szabályozásában kitüntetett szerepe van a fogyasztók védelmének. A fogyasztóvédelem lényeges eleme a szolgáltatás igénybevevőjének azon joga, hogy a közüzemi szerződést felmondhatja. A Tszt a részletesen szabályozza is a felmondás feltételeit, ezzel biztosítva azt, hogy a szerződés felmondása más felhasználó jogait ne korlátozza, azok tulajdonában kárt ne okozzon, illetőleg ne veszélyeztesse a szolgáltatói és a felhasználói rendszer zavartalan működését. A Tszt. ugyanezen -a lehetőséget ad a törvényi feltételek betartása mellett távhővel ellátott épületben, épületrészben a távhőszolgáltatás igénybevételének megszüntetésére is. Következésképpen a távhőszolgáltatást illetően a Tszt ával ellentétes az a helyi jogszabály, mely új létesítmények kialakításakor, illetve meglévő energiaellátó rendszerek átalakításakor a levegő védelmével kapcsolatos egyes szabályokról szóló 21/2001. (II. 14.) Korm. rendelet előírásai szerinti helyi emisszióval nem járó rendszerek (így a jelen esetben különösen távhőt hasznosító berendezések) alkalmazását írja elő kötelező jelleggel. 6
7 126/2009. (XII. 17.) AB határozat A két részből összeálló indítvány tulajdonképpen a fentebb ismertetett ügyeket másolja : egyfelől a távfűtésről történő leválás tilalmának, illetve a közüzemi szerződés felmondásának Tszt. 6. (2) bekezdésébe és 38. -ába ütköző voltát illetően ismételte meg az Alkotmánybíróság a 21/2009. (II. 26.), 22/2009. (II. 26.) és 59/2009. (V. 22.) sz. határozataiban foglalt indoklást, kiegészítve azzal, hogy az önkormányzat olyan szabályozást sem hozhat, mely ugyan nem tiltja, de a feltételek megszabásával megnehezíti a távhőről történő leválást, illetve a közüzemi szerződés módosítását korlátozva ezáltal a hőellátó rendszerek kialakítását vagy átalakítását. Másfelől pedig az 59/2009. (V. 22.) sz. határozatnál kifejtettekkel azonosan állapította meg az Alkotmánybíróság, hogy a helyi emisszióval nem járó rendszerek alkalmazásának kikötése a Tszt ába ütközik. A két ügy közötti eltérést az adta, hogy a jelen esetben az indítványozó a környezet védelmének általános szabályairól szóló évi LIII. törvény 48. (1) bekezdésére hivatkozott, véleménye szerint az e bekezdésben foglalt rendeletalkotási felhatalmazással melynek értelmében az önkormányzat illetékességi területére szigorúbb szabályokat határozhat meg csak a magasabb szintű jogszabályok keretei között lehet élni. Az Alkotmánybíróság azonban ezen ellentétet már nem vizsgálta, mivel az érintett rendelkezés alkotmányellenessége már a Tszt. kapcsán beigazolódott. 1017/B/2006., 1297/B/2008. AB határozatok Az Alkotmánybíróság jogszabály alkotmányosságának utólagos megállapítására irányuló eljárásában az önkormányzati rendeletekben megállapított távhő alapdíjat vitató indítványokat elutasította. Az indítványozók szerint az önkormányzatok az alapdíj megállapítására vonatkozó rendelkezéseikkel sértették az árak megállapításáról szóló évi LXXXVII. törvény (a továbbiakban: Ártv.) rendelkezéseit, valamint sértették a központi fűtésről és a melegvízszolgáltatásról szóló 198/1998. (XI. 23.) Korm. rend. (a továbbiakban: Korm. r.) szerinti hatósági ármeghatározás feltételeit, egyikük szerint felmerült a Polgári Törvénykönyvről szóló évi IV. törvény ban meghatározott szolgáltatás, ellenszolgáltatás egyenértékűsége elvének megsértése is. Az Alkotmánybíróság megítélése szerint a támadott önkormányzati rendeletek többtényezős díjmegállapítása amelyben a szolgáltató a tényleges fogyasztástól függetlenül is felmerülő, a távhőszolgáltató hálózat folyamatos működtetéséhez szükséges költségeit az alapdíjban érvényesíti összhangban van a magasabb szintű jogszabályokkal, az Ártv., a Tszt. és a Korm. r. rendelkezéseivel. Az alapdíj a rendszer fenntartásával szükségszerűen együtt járó költségek fedezését szolgáló díjtétel, amelynek funkciója a rendszer üzemképes állapotban tartása, a hő előállítása, szállítása, átadása díjának fedezése. 1348/B/2007. AB határozat Az indítványozó szerint az épületen elvégzett homlokzat-felújítás és fűtéskorszerűsítés eredményeként mintegy 50 %-al csökkent az épület fűtési teljesítményigénye. Az indítványozó a távhőszolgáltatótól kérte a hőfelhasználás és az éves alapdíj arányos csökkentését. A szolgáltató csupán 30 %-kal csökkentette a hőteljesítményt, hivatkozva a tárgybani önkormányzati rendeleti szabályozásra. Az indítványozó a fentiek következtében a fogyasztástól független alapdíj legfeljebb 30 %- os csökkentését lehetővé tevő szabály alkotmányosságát vitatta, ellentétesnek tartva azt a Ptk ával, amely a felhasználó igénye szerinti szolgáltatásra kötelezi a közüzemi szolgáltatót. A kifogásolt rendelkezést nem tartotta összeegyeztethetőnek a Tszt. 7
8 megalkotásának azon célkitűzésével sem, hogy a monopolhelyzetet élvező szolgáltatóval szemben a felhasználót megvédje e helyzetből fakadó hátrányoktól. Az Alkotmánybíróság nem tartotta megalapozottnak az indítványt. Megállapította, hogy a kéttényezős díjrendszerben a fogyasztástól független alapdíj a távhőszolgáltatás állandó költségeinek fedezésére szolgál, annak tisztán fogyasztásarányos tarifává tétele a szolgáltatók stabilitását veszélyeztetné, hiszen a termelő-berendezéseket, az elosztó- és hőközpontokat a fogyasztás átmeneti vagy tartós csökkenése hiányában is fenn kell tartani. A szolgáltatás nyújtása alapvetően a polgári jogi mellérendeltség által meghatározott szerződéses viszonyok között történik, de az Alkotmánybíróság megítélése szerint az indítvány elbírálásánál jelentősége van annak a körülmények is, hogy a közüzemi szerződések keretében egyre nagyobb jelentősége van a rendelkezésre állásnak, továbbá a távhő folyamatos és biztonságos szolgáltatásának. A csak 30 %-os alapdíjcsökkentést lehetővé tevő önkormányzati rendelkezést a Ptk ban megfogalmazott felhasználó igénye szerinti szolgáltatásbiztosítás követelményével nem tartotta ellentétesnek az Alkotmánybíróság. A Tszt. szabályozási elvével való ellentétre hivatkozást, tartalmi követelmény hiányában utasította el az Alkotmánybíróság, mivel az indítványozó nem jelölte meg, mely Tszt.-beli szabállyal, milyen okból ellentétes a vitatott önkormányzati rendelkezés Magasabb szintű jogszabályhoz kapcsolódó határozat 360/B/2009. AB határozat Az Alkotmánybíróság a távhőszolgáltatás versenyképesebbé tételéről szóló évi LXVII. törvény (a továbbiakban: Ttv.) ait vizsgálta. ( Robin Hood adó ). Az indítványozó a Ttv. egészének, illetve egyes rendelkezéseinek visszamenőleges hatállyal történő megsemmisítését kérte. Véleménye szerint az energiaellátókat terhelő új jövedelemadó adóalanyi körre és adóalapra vonatkozó rendelkezése diszkriminatív, az arányos közteherviselés szabályait sérti és a versenyképesség szempontjából is indokolatlan. A hátrányos megkülönböztetés az indítványozó szerint abban áll, hogy a törvényalkotó az adózás és a versenyképesség szempontjából indokolatlan és jelentős megkülönböztetést tett az azonos tevékenységet végző piaci szereplők között azzal, hogy ezek közül az energiaellátókat az új jövedelemadó alanyává tette. Diszkriminatív továbbá, hogy a pénzügyi műveletek eredménye az energiaellátók jövedelemadójának adóalapjában kerül megadóztatásra, így az említett adóalanyok 50 %-kal magasabb adót fizetnek a többi (nem adóalanyi) vállalkozásokhoz képest. Az Alkotmánybíróság álláspontja szerint a diszkrimináció alkotmányos tilalma csak a szabályozás szempontjából egy csoportba tartozókra vonatkozik. Nem minősül megengedhetetlen megkülönböztetésnek, ha a jogi szabályozás egymástól eltérő jogalanyi körre vonatkozóan állapít meg eltérő rendelkezéseket, alkotmányellenes megkülönböztetés csak összehasonlítható jogosultak és kötelezettek között vethető fel. A Ttv. adóalanyai és a Ttv. alapján adóalanynak nem minősülő azonos vagy más szektorban működő vállalkozások a vizsgált adójogi szabályozás szempontjából nem képeznek homogén csoportot. Homogén csoportot képeznek az energiaellátók, a vizsgált szabályozás szempontjából ők vannak összehasonlítható helyzetben. A Ttv. az említett adóalanyok között nem alkalmaz semmiféle megkülönböztetést, az adókötelezettségre, az adóalap megállapítására, az adó mértékére, annak bevallására és megfizetésére, valamint elszámolására vonatkozó rendelkezések egyaránt, azonos módon vonatkoznak valamennyi adóalanyra. így a hátrányos megkülönböztetés tilalmának sérelme közöttük nem vizsgálható. 8
9 A távhő energiaellátók és más energiaszolgáltatók helyzete nem azonos, eltérő törvényi rendelkezések és engedélyek alapján végzik tevékenységüket (lásd például: földgázipari szektor). Az indítványnak az arányos közteherviselés sérelmére vonatkozó részével kapcsolatban az az Alkotmánybíróság álláspontja, hogy a törvényalkotó által szabályozott új jövedelmi típusú különadó az Alkotmány 70/I. -ában foglalt alkotmányi korlátokon belül maradt, az adó a közterhekhez való arányos hozzájárulást, az adó alkotmányos célját és rendeltetését szolgálja; annak pozitív adóalapra vetített 8 %-os mértéke pedig nem tekinthető sem eltúlzottnak, sem pedig aránytalannak. 3. ÉPÍTETT KÖRNYEZET 3.1. Helyi építési szabályzat 929/B/2003 AB határozat Az indítványozó szerint a város helyi építési szabályzatáról és szabályozási tervéről szóló rendeletének megjelölt rendelkezése nem felel meg a jogbiztonság követelményének, mert értelmezhetetlen, a helyi jogalkotó által nem definiált kritériumot, kifejezést tartalmaz. Ilyen az egy telken két meglévő, műszakilag, szerkezetileg elkülöníthető, közhasználat céljára szolgáló rendeltetési egységet magába foglaló épület kritérium több fogalma. Az Alkotmánybíróság az indítványt elutasította. A határozat szerint a rendelet szövege a magyar nyelv szabályainak megfelelő, közérthető, világos, amelynek konkrét tényállásra történő értelmezése a jogalkalmazó feladata. Egyrészt a helyi rendelet melléklete tartalmazza a közhasználat céljára szolgáló önálló rendeletetési egység fogalmának indirekt meghatározását, másrészt az országos településrendezési és építési követelményekről szóló 253/1997. (XII. 20.) Kormányrendelet 1. sz. melléklete meghatározza a közhasználatú építmény és az önálló rendeltetési egység fogalmát. A világosság, egyértelműség és kiszámíthatóság követelményét önmagában az nem sérti, ha egyes fogalmak oly módon nyernek megfogalmazást, hogy az érintett a jogviszonyra az adott időben alkalmazandó jogszabályok részletszabályaiból és azok összefüggéseiből a fogalom mindenki számár nyilvánvalóvá válik. 125/2009. (XII. 17.) AB határozat Az önkormányzat képviselő-testülete a város helyi építési szabályzatáról szóló rendeletében a belterületi határ módosítása kapcsán a következő eljárást rögzíti. Az ingatlan-nyilvántartási térképen rögzített mindenkori belterületi határ módosításához a város képviselő-testületének határozati hozzájárulása szükséges, s ebben a határozatban rögzítendők a belterületbe vonás feltételei. Az Alkotmánybíróság az indítványnak helyt adva a rendelkezést megsemmisítette, mivel az lehetővé teszi a belterületi határvonal módosítását képviselő-testületi határozattal. Az épített környezet alakításáról és védelméről szóló évi LXXVIII. törvény (a továbbiakban Étv.) 7. (3) bekezdése alapján a helyi építési szabályzatot és a szabályozási tervet a képviselő-testületnek rendeletben kell megállapítania. A szabályozási tervnek és a helyi építési szabályzatnak is tartalmaznia kell a bel- és külterület lehatárolását (Étv. 12. (5) bekezdés és a 13. (2) bekezdése a) pont). Mindkét tervnek törvényi kötelező tartalmi eleme a bel- és külterület lehatárolása, ami a megalapozó településszerkezeti tervnek is része. 9
10 Miután a belterületi határvonal meghatározása az érintett állampolgárok jogait, kötelezettségeit közvetlenül érinti, ezért a belterületi határvonalat önkormányzati rendeletben kell meghatározni, következésképpen a határvonal módosítása is kizárólag rendelettel történhet. A HÉSZ idézett rendelkezése a fentiekből is következően ellentétes az Étv. több rendelkezésével, az Ötv.-vel és az Alkotmány 44/A. (2) bekezdésébe ütközik Szabályozási terv 1077/B/2001. AB határozat A Fővárosi Szabályozási Keretterv módosítását támadták az indítványozók. Álláspontjuk szerint a módosítás olyan területhasználatot tesz lehetővé, amely nagy zöldterületek környezetszennyezéssel járó létesítményekkel való beépítésére ad módot, s így veszélyezteti a környezet állapotát, az érintett lakosság egészségét. Az Alkotmánybíróság az indítványt elutasította. Az indítványozók a 28/1994. AB határozatra hivatkozással mivel az övezeti besorolás módosítása a természetvédelem jogszabályokkal biztosított szintjének olyan jelentős csökkentését eredményezi, amit semmilyen más alapjog, vagy alkotmányos érték nem indokol kérik, hogy az Alkotmánybíróság állapítsa meg, hogy a módosítás sérti az Alkotmányban biztosított egyes jogokat, mint az egészséges környezethez való jogot, a pihenéshez, szabadidőhöz és a lehető legmagasabb szintű testi és lelki egészséghez való jogot. Az AB eljárása során nem csak a rendeletmódosítást, hanem a rendeletalkotást megelőző és előkészítő folyamatot is megismerte. Megállapította, hogy a közgyűlés a módosítással lehetővé tette az M0 autópálya és a 6-os út csomópontjának egyik oldalán az alacsony ellátási szint javítása érdekében egy nagy területű kereskedelmi és szolgáltató terület kialakítását, ugyanakkor sor került a zöldfelület pótlására egy magasabb terület-felhasználási színvonalat lehetővé tevő közpark terület kijelölésével is. Az Alkotmánybíróság alkotmányos követelményként fogalmazta meg, hogy a területrendezés körében egyfelől a környezetvédelmi célok, másfelől a fejlesztési célok a döntéshozatalnál azonos súllyal kerüljenek mérlegelésre. A keretterv vizsgált módosításával a környezetvédelem jogszabályokkal biztosított szintje nem csökkent Elővásárlási jog 592/B/2008. AB határozat Az Alkotmánybíróság az önkormányzat HÉV végállomás és térsége szabályozási tervre vonatkozó az önkormányzat elővásárlási jogáról szóló 1999-ben elfogadott rendeletét is hatályon kívül helyező évi rendeletmódosítást vizsgálta az alábbi kérdések tekintetében. 1. Alkotmányos-e a rendeletmódosítás elővásárlási jogra vonatkozó szabályozása? 2. A képviselő-testület alkotmánysértő mulasztása október december 8. között Az Étv. 25. (2) bekezdésének a törvény hatályba lépése és október 5. között hatályos szövege rendeletalkotási felhatalmazást adott a helyi önkormányzatok részére meghatározott feltételek mellett konkrét ingatlanokra vonatkozó elővásárlási jog alapítására. Az Étv. e rendelkezését az Alkotmánybíróság 43/2006. sz. határozatával megsemmisítette, mert a helyi rendeletek alapján az elővásárlási jog ingatlan-nyilvántartásba való bejegyzésekor az érintettek nem gyakorolhatták jogorvoslathoz való jogukat. A képviselő-testület a évben 10
11 alkotott rendeletével hatályon kívül helyezte az Étv. 25. (2) bekezdés alapján korábban alkotott rendeletét és az elővásárlási jogról új szabályozást írt elő. Eszerint az önkormányzat építési szabályzatában megjelölt településrendezési célok megvalósításához szükséges ingatlanok esetében egyedi önkormányzati határozattal az önkormányzat javára elővásárlási jogot jegyeztethet be az ingatlan-nyilvántartásba, illetve a korábbi szabályozás alapján az ingatlan-nyilvántartásba bejegyzett elővásárlási jogot fenntarthatja. 1. Az Alkotmánybíróság az elővásárlási jog ekként való szabályozását nem minősítette alkotmánysértőnek, mert az egyedi határozatok ellen jogorvoslattal lehet élni az Alkotmány 57. (5) bekezdés alapján. 2. A mulasztás tekintetében az Alkotmánybíróság azon álláspontját fogalmazta meg, hogy ha az Alkotmánybíróság olyan törvényi szabályt semmisít meg, amely felhatalmazta az önkormányzatot rendelet alkotására, akkor az Alkotmánybírósági döntés közzétételét követően az önkormányzatnak az a kötelezettsége, hogy az előkészítés szükséges időtartamát figyelembe véve a képviselő-testület mielőbb döntsön az érintett rendelet felülvizsgálatáról. A városi képviselő-testület a kötelezettségének késedelmesen tett eleget, megsértette ezzel a jogbiztonság alkotmányos követelményét Változtatási tilalom 58/2009. (V. 22.) AB határozat A Főváros kerületi önkormányzata a kerület intenzív kertvárosias lakóterület keretövezeteibe sorolt területekre az Étv ára hivatkozva változtatási tilalmat rendelt el. A rendelet egésze az Alkotmánybíróság vizsgálata szerint alkotmányellenes. A változtatási tilalom, a helyi rendeletalkotás feltételei, a tilalom elrendelésének időtartama és a rendelet tartalma tekintetében az Étv. szabályai kógens szabályok, az önkormányzat a változtatási tilalom elrendelésekor a törvény előírásaitól nem térhet el. A kerületi önkormányzat az Étv. rendelkezéseitől eltérő tartalmat tulajdonított a változtatási tilalom jogintézményének. A rendeletében lehetőséget adott arra, hogy a változtatási tilalom fennállása alatt az építési hatóság engedélyt adjon ki új épület építésére, értéknövelő beruházások végrehajtására. A helyi rendelet hatósági engedélyezési eljárásokat vett ki a változtatási tilalom hatálya alól, valójában új építési szabályokat írt elő az érintett területre. Az AB a rendeletet megsemmisítette. 1103/B/2007. AB határozat A Főváros kerületi önkormányzata változtatási tilalmat rendelt el meghatározott utcák által határolt területen. A rendelet hatálybaléptetéséhez kapcsolódóan úgy rendelkezett, hogy rendelkezéseit a folyamatban lévő ügyekben is alkalmazni kell. E rendelkezés alkotmányellenességének megállapítására benyújtott indítványt az Alkotmánybíróság elutasította. Az indítványozó véleménye szerint e rendelkezésével az önkormányzat tulajdonképpen visszamenőleges hatállyal állapít meg kötelezettséget. Ebben az ügyben az Alkotmánybíróság állásfoglalásánál lényeges szempont, hogy a helyi rendelet nem tartalmaz semmilyen rendelkezést a változtatási tilalom tartalmáról, illetve a tilalom alóli kivételekről. Ez feltételezi, hogy a változtatási tilalom tartalma, illetve a tilalom alóli kivételek az Étv. alapján érvényesültek a helyi rendeletben elrendelt változtatási tilalom hatályba lépésekor folyamatban lévő ügyekben. Az Alkotmánybíróság megállapította: ez a helyi rendelet önmagában azzal, hogy a változtatási tilalom elrendelésén kívül semmilyen további rendelkezést nem tartalmaz, 11
12 továbbá azzal, hogy az Étv. 20. (7) bekezdésben meghatározott kivételekre utalás nélkül a változtatási tilalmat a folyamatban lévő ügyekre alkalmazni rendelte, nem törvénysértő. Megállapította, hogy a jelen ügyben a változtatási tilalomnak a folyamatban lévő ügyekre való alkalmazása nem tekinthető visszamenőleges hatályú jogalkotásnak, így nem sérti az Alkotmány 2. (1) bekezdését. 4. KÖRNYZETVÉDELEM, ÁLLATTARTÁS 4.1. Állattartás 115/2009. (XI. 20.) AB határozat Az indítványozó a helyi rendelet két rendelkezését véli alkotmányellenesnek. Az egyik a méhtartásra előírt védőtávolság, a másik a település egyes részein a méhtartás tilalma. Az Alkotmánybíróság az indítványnak részben helyt adott, részben elutasította. 1./ A támadott helyi rendelet a városközponton kívül eső belterületen lehetővé teszi a méhek tartását, azonban csak a rendelet mellékletében megjelölt védőtávolságok betartásával. Az indítványozó ezt az utaló rendelkezést azért tartja alkotmányellenesnek, mert a rendelet mellékletében megjelölt védőtávolságok nagyobbak, mint a méhészetről szóló 15/1969. (XI. 6.) MÉM rendelet (a továbbiakban: MÉMr.) által meghatározott védtáv, ezáltal ellehetetlenítik a méhészeti tevékenységet és sértik a magasabb szintű MÉMr.-et. A helyi rendelet melléklete szerint méhek esetén a lakóépülettől méterben mért védőtávolság 10 kaptárig 15 méter, kaptárig 50 méter, 21 kaptártól 200 méter. Az Alkotmánybíróság 63/1991. sz. határozatában már deklarálta, hogy nem minősül alkotmányellenesnek az olyan tartalmú önkormányzati rendeleti szabályozás, amely magasabb szintű jogszabály által rendezett és bizonyos feltételek mellett lehetővé tett tevékenységgel szemben körülhatárolt területi kiterjedtséggel megszorító feltételeket állapít meg anélkül, hogy a magasabb jogszabály lehetőséget biztosító rendelkezéseinek érvényesülését általános jelleggel megakadályozná. Nem alkotmányellenes az olyan tartalmú szabályozás sem, amely bizonyos állatfajták tartására vonatkozó tilalmakat a magasabb szintű jogszabály keretei között, vagy törvényi felhatalmazás alapján a helyi sajátosságoknak megfelelően állapít meg. A 12/1997. AB határozatban (a továbbiakban: ABh.) az Alkotmánybíróság kifejezetten a méhtartással foglalkozott. Megállapította, hogy a vizsgált helyi rendelet a MÉMr. sérelme nélkül korlátozza a méhtartást, előírva, hogy az egyes (lakó)épületektől milyen távolságra, hány méhcsalád tartható. A MÉMr. ugyanis a méhészetben tartható méhcsaládok számát nem szabályozza. E határozatban a vizsgált védőtávolságok azonban jóval alacsonyabbak voltak a jelenleg vizsgált védőtávolságoknál. Az ABh.-ban alkotmányosnak talált védőtávolság legfeljebb 20 méhcsalád esetén 15 méter, legfeljebb 50 méhcsalád esetén pedig 25 méter volt. Az Alkotmánybíróság megítélése szerint a helyi rendelet oly módon korlátozta a méhtartást, amely ellentétes a MÉMr.-tel. Mindezekre figyelemmel az Alkotmánybíróság eltérve az ABh.-ban foglalt álláspontjától úgy ítélte meg, hogy a MÉMr.-ben foglalt védőtávolságok nem írhatóak felül önkormányzati rendelettel, tekintettel az Alkotmány 44/A. (2) bekezdésére. 2./ Az indítványozó által támadott másik rendelkezés a városközpont pontosan körbehatárolt területén kizárólag meghatározott állatok tartását teszi lehetővé, amelyek között a méh nem 12
13 szerepel, így tartása a városközpontban tilos. Az indítványozó álláspontja szerint ez sérti a MÉMr ait. Az Alkotmánybíróság megállapította, hogy ez a rendelkezés nem a város belterületének egészén tiltja a méhészeti tevékenységet, hanem csak a városközpont szigorúan körülhatárolt területére korlátozódik. Az Alkotmánybíróság gyakorlata szerint a helyi önkormányzat képviselő-testülete a helyi sajátosságoknak megfelelő szabályozást alkothat, e körben szabályozása korlátját az képezi, hogy nem tilthat kategorikusan olyan magatartást, illetve tevékenységet, amelyet a magasabb szintű jogszabály kifejezetten lehetővé tesz. 1161/B/2004. AB határozat Az indítványozó által kifogásolt rendelkezések szerint a település belterületén valamennyi haszonállat tartható, az állatszám azonban korlátozott, a hagyományosan kialakult tartási helyeken maximum 2 nagyállat, 5 kisállat, 2 eb, 4 macska, valamint ezek szaporulatai maximum 3 hónapos korukig, illetőleg az anyától elválasztásukig. Zárt technológiájú, korszerű tartási mód keretében 6 nagyállat és 20 kisállat tartható. Az indítványozónak a rendelet alapján fel kell számolnia a belterületen lévő állattartó telepét, amelyen 42 szarvasmarhát tartott. Véleménye szerint a helyi rendelet lehetetlenné teszi a vállalkozóvá válást, ezért sérti az Alkotmány 9. (2) bekezdésében foglaltakat. Mivel az állattartó telepet 1988 óta működtette, ezért a helyi rendelet rendelkezése hatályba lépése előtt létrejött jogviszonyt lehetetlenít el, megsértve ezzel a jogbiztonság elvét. Az Alkotmánybíróság gyakorlata szerint a vállalkozás joga nem abszolutizálható, és nem korlátozhatatlan: senkinek sincs alanyi joga meghatározott foglalkozással kapcsolatos vállalkozás, sem pedig ennek adott vállalkozási-jogi formában való gyakorlásához. A vállalkozás joga annyit jelent, hogy az állam ne akadályozza meg, ne tegye lehetetlenné a vállalkozóvá válást. Az Alkotmánybíróság megítélése szerint a vizsgált helyi rendelet nem teszi általában lehetetlenné a nagyobb létszámú haszonállattartást a község területén, ugyanis a 10. -a kifejezetten rendelkezik arról, hogy külterületen valamennyi haszonállat tartható. A jogszabály a kihirdetését megelőző időre nem állapíthat meg kötelezettséget és nem nyilváníthat magatartást jogellenessé. Az Alkotmánybíróság megállapította, hogy a helyi rendelet hatálybaléptetése nem visszamenőlegesen történt, nem is tartalmaz a kihirdetését megelőző időre nézve kötelezettséget. A már megkezdett korábbi állattartások rendezésére, a megváltozott jogszabályi környezethez való alkalmazkodásra a rendelet átmeneti rendelkezése kellő időt, egy évet biztosított az állattartók számára. Az Alkotmánybíróság a fentiekre tekintettel az indítványt elutasította. 722/B/2007. AB határozat A helyi rendelet támadott rendelkezése szerint belterületi ingatlanon főszabályként legfeljebb 2 eb és 2 macska tartható. Az önkormányzat tehát a kutya-, illetve macskatartást kategorikusan nem tiltotta meg, csupán a kedvtelésből tartható állatok számát maximalizálta. Az Alkotmánybíróság álláspontja a jelen ügyben is az, hogy amikor az önkormányzat az állattartás rendjét a helyi (szomszédi) lakóközösségek békés együttélésének védelmében szabályozta, a közérdek alapján járt el, és a helyi lakóközösség békés együttélésének védelme, a későbbi viták elkerülése céljából alkotta meg a kedvtelésből tartható állatok számának korlátozását előíró rendeletét. Rámutat emellett az Alkotmánybíróság arra is, hogy az Ör. az indítványozó álláspontjával ellentétben nem zárja ki azt, hogy egy adott ingatlanon kedvtelésből több állatot tartsanak, csupán külön engedély beszerzésétől teszi függővé. Önmagában az a tény, hogy a helyi rendelet ezt a fajta állattartást tenyészetnek minősíti, 13
14 nem jelenti azt, hogy az állattartás csupán az állatok tenyész- és haszonértékének növelésére irányuló célirányos tevékenység lehet. Az Alkotmánybíróság megítélése szerint a helyi rendelet ésszerű indokok alapján álló, arányos tulajdoni korlátozást valósít meg, valamint az indítványozónak a hátrányos megkülönböztetés tilalmára alapított kérelmét is megalapozatlannak találta. A kedvtelésből tartott állatok tartásáról és forgalmazásáról szóló 41/2010. (II. 26.) Kormányrendelet értelemszerűen még nem szerepel az Alkotmánybíróság fenti döntésében Magasabb szintű jogszabályhoz kapcsolódó határozatok 208/E/2007. AB határozat Az indítványozó szerint a jogalkotó mulasztásban megnyilvánuló alkotmányellenességet idézett elő a zaj- és rezgésvédelemről szóló 284/2007. (X. 29.) Korm. rendelet (a továbbiakban: Kr.) 14. (2) bekezdése megalkotásával, mivel az illetékes hatóság értve ezalatt a környezetvédelmi, természetvédelmi és a vízügyi hatóságot hatáskörét csak a határértéket jelentősen túllépő zaj-, illetve rezgés elleni fellépésre korlátozza. Az Alkotmánybíróság a 996/G/1990. sz. határozatában megállapította, hogy az Alkotmány 18. -a alapján, amely az egészséges környezethez való jogot rögzíti, az állam köteles az e jog megvalósítását szolgáló intézmények kialakítására és működtetésére. Kétségtelen, hogy a jogalkotó a zajvédelmi szabályok megalkotásával az egészséges környezethez való jog megvalósulását kívánta szolgálni. A kifogásolt Kr. 14. (2) bekezdés valóban egyedül a közlekedési zaj- és rezgésforrás által okozott zajra megállapított határérték jelentős túllépése esetén ad lehetőséget a hatóságnak a beavatkozásra, de ez nem azt jelenti, hogy csak ekkor lehet beavatkozni, hanem azt, hogy egyéb esetekben más eszközök igénybevételére van lehetőség. Ilyenkor ugyanis a környezeti zaj értékeléséről és kezeléséről szóló 280/2004. (X. 20.) Korm. rendelet szerint a zajvédelmi intézkedéseket intézkedési terv alapján, programszerűen kell végrehajtani. A jogszabály értelmében a bizonyos forgalomnagyságot meghaladó közlekedési létesítményekre és a főnél népesebb nagyvárosi agglomerációkra stratégiai zajtérképet kell készíteni. Amennyiben az elkészült stratégiai zajtérkép alapján megállapítható, hogy az érintett területen a zaj meghaladja a rendeletben meghatározott stratégiai küszöbértéket, intézkedési tervet kell kidolgozni. Az Alkotmánybíróság megállapította, hogy a vizsgált zajvédelmi szabályozás mely egyes létesítményeknél stratégiai zajtérkép készítési kötelezettség előírásával, egyéb esetekben a hatóság bizonyos intézkedések megtételére kötelezésével próbál meg valamennyi zajártalomra megfelelő módon reagálni, nem sérti az Alkotmány 18. -ában foglaltakat, így az indítványt elutasította. 1092/E/2007. AB határozat Az Ötv. 8. (1) bekezdése alapján az önkormányzat feladata többek között a köztisztaság, településtisztaság biztosítása, valamint az egészséges életmód feltételeinek elősegítése. Az indítványozó szerint ez utóbbi nem érvényesülhet maradéktalanul környezetszennyező üzem építése esetén, mert az Ötv. 8. (1) bekezdése a szomszédos önkormányzatnak sem véleményezési, sem egyetértési jogot nem biztosít, a környezetvédelem általános szabályairól szóló évi LIII. törvény 10. (1) bekezdése pedig együttműködési jogról és nem együttműködési kötelezettségről rendelkezik. Együttműködési kötelezettség hiányában pedig 14
15 az önkormányzat nem képes kötelező érvénnyel befolyásolni a szomszédos település döntéseit. Az Alkotmánybíróságnak abban kellett állást foglalnia, hogy a törvényalkotót terheli-e az Ötv. 8. (1) bekezdése tekintetében olyan kötelezettség, hogy az ott meghatározott önkormányzati feladatok ellátásához egyetértési, vagy más jogot biztosítson a szomszédos önkormányzatnak, ennek hiányában sérül-e az önkormányzat alkotmányos joga. A fentiek figyelembevételével az Alkotmánybíróság az indítványt elutasította. 5. HELYI ADÓ 5.1. Helyi jogalkotáshoz kapcsolódó határozatok 116/2009. (XI. 20.) AB határozat Egy folyamatban lévő per során tett bírói kezdeményezésre az Alkotmánybíróság álláspontja szerint alkotmányellenes az olyan rendeleti szabályozás, mely a helyi adókról szóló évi C. törvény (a továbbiakban: Htv.) 17. -ával ellentétesen olyan telekre is kiveti a telekadót, mely tekintettel a rajta álló építményre beépített. Így a rendeleti szabályozásnak az a része, mely a beépítetlen belterületi földrészlet mellett a beépített telek esetén a Htv. 11. (2) bekezdése szerint meghatározott, építményadó alapjául eső földrészleten felüli telekrész tekintetében telekadót állapít meg, sérti az Alkotmány 44/A. (2) bekezdését. 124/2009. (XII. 17.) AB határozat Az Alkotmánybíróság rámutatott, hogy a Htv. 7. e) pontja értelmében az önkormányzat a Htv.-ben szabályozottakon túlmenően nem állapíthat meg mentességeket, kedvezményeket a vállalkozók üzleti célokat szolgáló épületei, épületrészei utáni építményadó tekintetében, így nem hozhat a vállalkozók egyes csoportjai számára adóelőnyt jelentő rendelkezéseket. A támadott önkormányzati rendeletben az építményadó fizetési kötelezettség a nem lakás céljára szolgáló építményekre terjedt ki, e körbe azonban a vállalkozók üzleti célt szolgáló épületei is beletartoznak. Következésképpen, amikor az önkormányzati rendelet az épületek alapterületétől függően állapítja meg az építményadó mértékét, akkor ez a különbségtételt kiterjed az üzleti célt szolgáló említett épületek után fizetendő adóra is. Ezzel azonban az önkormányzat átlépte adómegállapítási jogkörének a Htv.-ben rögzített kereteit. 706/B/2005. AB határozat A támadott önkormányzati szabályozás telekadó fizetése alóli mentességet biztosított egyrészt azon telkek esetében, melyek beépítése természeti, technikai akadályok miatt lehetetlen, vagy a tulajdonos számára aránytalanul magas ráfordítást jelentene, illetve másrészt a beépítetlen belterületi földrészlet 2000 m² alatti része tekintetében. Az ismertetett rendelkezések az indítványozó véleménye szerint ellentétesek a közteherviselés elvével és diszkriminációt eredményeznek. Az Alkotmánybíróság korábbi gyakorlatával egyezően kifejtette, hogy az adómentességek és adókedvezmények megállapításának joga a helyi önkormányzat adómegállapítási jogának egyik részjogosítványa. Megismételte azon évek óta követett álláspontját, hogy adómentességre, illetve -kedvezményre Alkotmányon alapuló alanyi jog senkit meg nem illet, ezek meghatározásánál a jogalkotót széleskörű mérlegelési jog illeti meg, mely magába 15
16 foglalja a jogalkotó által a helyi sajátosságok alapján indokoltnak tartott, gazdaságpolitikai, szociálpolitikai, stb. szempontok érvényre juttatását is. Ez utóbbi célkitűzéseknek teret adó rendeleti szabályozásnak kizárólag az szab határt, hogy az adott szabályozás az Alkotmány, illetve más magasabb szintű jogszabály rendelkezéseibe ne ütközzön, köztük az Alkotmány 70/A. (1) bekezdésében deklarált diszkrimináció tilalmába. Alkotmányellenes megkülönböztetésről csak akkor lehet szó, ha a jogszabály egymással összehasonlítható, a szabályozás szempontjából azonos csoportba tartozó jogalanyok között tesz különbséget anélkül, hogy annak alkotmányos indoka lenne. Nem tartozik ebbe a körbe az a szabályozás, mely eltérő jogalanyi körre vonatkozóan állapít meg eltérő rendelkezést. A konkrét esetben egyfelől a domborzati viszonyok és a változó talajvízszint miatt, másfelől az önkormányzatot az önálló adópolitika kialakítása során megillető mérlegelési jogra hivatkozva állapította meg az Alkotmánybíróság, hogy a támadott rendelkezésben foglalt megkülönböztetés nem önkényes, hanem tárgyilagos mérlegelésen alapuló ésszerű indokai vannak. A 2000 m² alapterület alatti földrészlet esetén fennálló mentességet illetően azért nem állapítható meg az indítványozó által hivatkozott elvek sérelme, mivel a településen a 2000 m² alatti telkek tulajdonosait kommunális adófizetési kötelezettség terheli, így az érintett telektulajdonosok közterhekhez való hozzájárulása biztosított. 1058/H/2006. AB határozat Korábbi határozataiban kifejtett álláspontját megerősítve az Alkotmánybíróság rögzítette, hogy az önkormányzat adómegállapítási joga a Htv. 2. -a értelmében a Htv.-ben meghatározott adótárgyakra és adóalanyokra terjed ki. Ebből következően, amennyiben az önkormányzat idegenforgalmi adó bevezetése mellett dönt, úgy ezen adónemen belül nem választhat a Htv. 30. (1) bekezdés a), illetve b) pontjában rögzített adóalanyok között, azaz nem dönthet úgy, hogy kizárólag a hivatkozott jogszabályhelyek valamelyikében meghatározott adóalanyokra nézve vezeti be az idegenforgalmi adót. Ugyanakkor, a konkrét esetben az idegenforgalmi adónak kizárólag a Htv. 30. (1) bekezdés a) pontja szerinti bevezetését a Htv. 7. a) pontjában deklarált adótöbbszörözés tilalma indokolta, mivel az érintett önkormányzat az idegenforgalmi adó bevezetését megelőzően már megalkotta építményadóról szóló rendeletét, mely adófizetési kötelezettséget ír elő az üdülő épületek tulajdonosai számára. Következésképpen az adott esetben helyesen járt el az önkormányzat, hogy az idegenforgalmi adót nem mindkét adótárgy tekintetében vezette be. 1126/B/2008. AB határozat Szintén a diszkrimináció kérdésével foglalkozó esetben az Alkotmánybíróság kifejtette, hogy a helyi adók megfizetése alóli mentesülés törvényi esetein (melyektől a helyi adó bevezetése esetén az önkormányzat nem tekinthet el) túlmenően, az önkormányzat további mentességeket határozhat meg. Amíg azonban a közterhekhez való hozzájárulás az állampolgároknak az Alkotmányból eredő kötelezettsége, addig a kötelezettség alóli mentesülésre senkinek sincs alanyi joga. Az indítványozó kifogásolta ugyanis, hogy a Htv. 19. d) pontjában rögzített utaló szabály mentességet ad a telekadó megfizetése alól a szociális, egészségügyi és gyermekvédelmi, illetve nevelési-oktatási intézmények céljára szolgáló helyiség, továbbá a költségvetési szerv és az egyház tulajdonában álló építmények esetén ezáltal az állampolgárt diszkriminálja a jogi személy és a jogi személyiséggel nem rendelkező szervezettel szemben. Az Alkotmánybíróság véleménye szerint viszont az adó jogintézményének elsődleges rendeltetése a közterhekhez való hozzájárulás, és a mentességet élvező kifogásolt szervezetek 16
17 közfeladatot közérdekből látnak el, így a természetes személyek és a közfeladatot ellátó szervek nem tekintendők azonos csoportba tartozónak. Az indítványozó sérelmesnek találta a Htv. 11. (2) bekezdését is, amely az építményadó vonatkozásában az építményhez tartozónak rendeli az építmény rendeltetésszerű használatához szükséges a jogszabályhely által meghatározott mértékű földrészletet is. Az Alkotmánybíróság meglátása szerint éppen e pontosító rendelkezés hiányában jelentene jogbizonytalanságot az, hogy a telek mekkora része tekintendő az építmény rendeltetésszerű használatához szükséges mértékűnek, így a jogalkotó pont az építményadó és a telekadó közti összhangot teremtette meg e szabályozással. 706/B/2005. AB határozat Az indítványozó az idegenforgalmi adóról szóló helyi önkormányzati rendelet tekintetében mulasztással megvalósuló alkotmányellenesség megállapítását kérte arra történő hivatkozással, hogy a Htv. 43. (3) bekezdésében foglalt felhatalmazás ellenére az önkormányzat nem alkotta meg az adózó (adóbeszedésre kötelezett) nyilvántartásaira vonatkozó részletes eljárási szabályokat. Álláspontja szerint ekként nem érvényesül a világos és egyértelmű szabályozás követelménye. Ezzel egyidejűleg az adózás rendjéről szóló évi XCII. törvény (a továbbiakban: Art.) 44. (1) bekezdése alkotmányellenességének megállapítását is indítványozta, mivel az abban foglalt rendelkezések csupán keretjellegűek, és diszpozitivitásuk miatt a jogbiztonság elve sérül. A támadott önkormányzati rendelkezés valóban nem sorolja fel a nyilvántartás vezetésére vonatkozó konkrét szabályokat, állapította meg az Alkotmánybíróság, azonban ez nem idézett elő alkotmányellenes helyzetet, mivel a Htv. csak az Art.-ben nem szabályozott eljárási kérdésekben biztosít jogalkotási lehetőséget az önkormányzat számára. Kifejtette továbbá, hogy bár az Art. 44. (1) bekezdésében foglalt rendelkezés keretjellegű, hiszen a generális szabályt foglalja magában, azonban a további bekezdésben, illetve ezzel összefüggő más rendelkezésekben foglalt részletszabályokkal együtt egyértelműen megjelöli az adózó kötelezettségeit. 401/B/2000. AB határozat Az indítványozó véleménye szerint egyebek között diszkriminatív, hogy a Htv. az építményadó megfizetése alól mentesíti a szükséglakást, míg a kommunális adó megfizetése alól nem. Az Alkotmánybíróság rögzítette, hogy az építményadó a vagyoni típusú adók körébe tartozik, melyet a tulajdonos az adott településen található vagyona alapján fizet az önkormányzatnak. Ezzel szemben a kommunális adó nem vagyoni típusú, kivetésének célja elsősorban a település infrastruktúrájának fejlesztéséhez való hozzájárulás, illetve sok esetben a szervezett szemétszállítás költségeinek finanszírozása. A közszolgáltatást pedig valamennyi, a településen élő lakos igénybe veszi, illetve veheti, így nem indokolt, hogy a hozzájárulás alól ezen az alapon mentesüljön. Az Alkotmánybíróság megállapította továbbá, hogy nem ellentétes a Htv.-vel, ha az önkormányzati rendelet a magánszemélyek kommunális adója alól mentesíti a nem lakás céljára szolgáló építményeket. Véleményét azzal indokolta, hogy mivel a Htv. nem ír elő a kommunális adó tekintetében kötelezően mentesítendő alanyi kört, így a helyi jogalkotót a mentességek megállapítása során a helyi sajátossághoz igazodóan nagyfokú szabadság 17
18 illeti meg, az adott településen pedig a település mezőgazdasági jellegére tekintettel a családi házak mellett álló melléképületek megadóztatása aránytalan terhet róna a lakosságra Magasabb szintű jogszabályhoz kapcsolódó határozatok 439/B/2007. AB határozat Az indítványozó a Htv a alkotmányellenességének megállapítását kérte arra való hivatkozással, hogy a tárgyi rendelkezés a telekadó fizetési kötelezettség tekintetében a telek fogalmának meghatározása során az adókötelezettség feltételeként nem tartalmazza a beépítetlen belterületi földrészlet beépíthetőségét. Az indítványozó ugyanis sérelmesnek találta, hogy az épített környezet alakításáról és védelméről szóló évi LXXVIII. törvény pontját, valamint az országos településrendezési és építési követelményekről szóló 253/1997. (XII. 20.) Korm. rendelet pontját figyelembe véve a telekadó fizetési kötelezettség időtartama a tulajdonos akaratától függetlenül teljes mértékben az önkormányzat diszkrecionális döntésétől függ, mivel az utóbb hivatkozott jogszabályhely értelmében kizárólag a víz- és ivóvízhálózattal kiépített földrészlet beépíthető, és ez álláspontja szerint az Alkotmány 13. (1) bekezdésében foglalt tulajdonhoz való joggal ellentétes. Az Alkotmánybíróság meglátása szerint a telekadó esetében nem az ingatlan beépítésének elmaradásához fűződő szankcióról van szó, hanem egy vagyontárgyhoz kapcsolódó közteherről. Ebből következőleg a telekadó kötelezettség törvényi meghatározása és a hivatkozott építésügyi szabályok között semmiféle összefüggés nem állapítható meg, nem befolyásolja a közterhekhez való hozzájárulás kötelezettségének vagyoni alapját az, hogy az adott belterületi ingatlan milyen okból beépítetlen. Ez alól kivételt csak maga a Htv. határoz meg a 19. a) pontjában. 479/B/2007. AB határozat Az a körülmény, hogy a Htv. értelmező rendelkezéseket rögzítő 52. -ának 35. pontjában felsorolt, a Htv. alkalmazásában közszolgáltatónak minősülő szervezetek között az egészségügyi ellátórendszer fejlesztéséről szóló évi CXXXII. törvény (a továbbiakban: Eftv.) 1. (2) bekezdésének b) pontja szerinti egészségügyi közszolgáltatást nyújtó szervezetek, sem az Alkotmány 2. (1) bekezdésébe, sem a 70/A. (1) bekezdésében deklarált hátrányos megkülönböztetés tilalmába nem ütközik. Álláspontját az Alkotmánybíróság arra alapozta, hogy évek óta fennálló megítélésének megfelelően a meghatározott életviszonyok ellentétes törvényi rendezése önmagában nem jelent alkotmányellenességet, így a különböző törvényi rendelkezések összeütközése miatt az Alkotmány 2. (1) bekezdése alapján az alkotmányellenesség nem állapítható meg még akkor sem, ha ez a kollízió történetesen nemkívánatos. Kivételt képez ez alól, ha az alkotmányos elvek vagy jogok valamelyike megsérül annak folytán, hogy a szabályozás ellentmondása jogszabályértelmezéssel nem oldható fel és ez anyagi alkotmányellenességhez vezet, illetve ha a normaszövegek értelmezhetetlensége konkrét alapjogi sérelmet okoz. Lévén, hogy az indítványozó nem jelölte meg konkrétan, hogy a normakollízió mely alkotmányos elvet vagy jogot sértene, így az alkotmányellenesség nem nyert igazolást. A hátrányos megkülönböztetés tilalmát illetően alkotmányellenes megkülönböztetésről csak akkor lehet szó, ha az az emberi méltósághoz való jogot sérti, illetve ha a jogalkotó az egymással összehasonlítható, a szabályozás szempontjából azonos csoportba tartozó jogalanyok között önkényesen, alkotmányos indok nélkül tesz különbséget. A jelen esetben a 18
19 Htv. és az Eftv. személyi hatálya alá eső jogalanyok nem tartoznak azonos szabályozási körbe, ezáltal nincsenek egymással összehasonlítható helyzetben. 647/E/2000. AB határozat A Htv. 41. (2) bekezdésének a) pontjában rögzített adóelőleg számítás alapjául szolgáló szabállyal kapcsolatban az Alkotmánybíróság rámutatott arra, hogy az előleg jogi természetéből fakadóan bizonyos átmeneti aránytalanságok lehetségesek az előleg címén befizetett összeg és az adó teljes összege között. Az Alkotmánybíróság az adóelőleg kiszámítási módját adótechnikai szabályként kezeli. Kivételt képez ez alól, ha az előleg adókulcsa oly módon kerül megállapításra, hogy azzal az adózók teljes körére és teljes bizonyossággal megállapítható a túlfizetés, a jelen esetben azonban nem erről van szó. 6. KÖZTERÜLET-HASZNÁLAT, PARKOLÁS 6.1. Közterület igénybevétele 49/2009. (IV. 24.) AB határozat Az indítványozó egy országos hálózattal rendelkező mozgóbolti tevékenységet, vállalkozó bevonásával végző gazdálkodó szervezet. A mozgóbolti tevékenységet több település területén az önkormányzat engedélyével látja el. Az engedély alapján közterületi használati díjat kell fizetnie. Álláspontja szerint a közterület használatáról szóló helyi rendeletnek a díjtételeket meghatározó része diszkriminatív, az Alkotmány 70/A. (1) bekezdésébe ütközik, mivel a díjtételek megállapításakor ésszerű indok nélkül tesz aránytalan különbséget a közterületen értékesítést végzők között. A diszkrimináció vizsgálatánál az elsődlegesen eldöntendő kérdés, hogy az adott szabályozás tekintetében állított megkülönböztetés egymással összehasonlítható alanyi körre vonatkozik-e. Ebben az ügyben a közterület-használati engedély alapján kiskereskedelmi tevékenységet végzők alkotnak az adott szabályozás tekintetében homogén csoportot. A közterület használatáért fizetendő díj a közterület használatának ellenértéke. Ennek megfelelően a közterület-használat díjának alapvetően a közterület-használat értékét befolyásoló tényezőkhöz (a terület nagysága, a településen belüli elhelyezkedése, a használat módja, időtartama stb.) kell igazodnia. A közterület-használók között a közterület-használati díj mértéke tekintetében e tényezők alapján tett megkülönböztetés nem tekinthető alkotmányellenesnek. A közterület-használati díj mértékének a megállapításánál alapvetően az elfoglalt közterület nagyságát és az elfoglalás időtartamát indokolt alapul venni. A tárgyi önkormányzati rendelet az elfoglalt közterület nagyságától független díjtételeket állapít meg, ennek köszönhetően egyszerűen összehasonlíthatók a havi díjak és az Alkotmánybíróság megállapította, hogy a közterületen értékesítést végzők között aránytalanul nagy különbségeket állapított meg, mely sérti az Alkotmány 70/A. (1) bekezdésében megfogalmazott diszkrimináció tilalmát. 19
20 6.2. Parkolás 626/B/2004. AB határozat A város közgyűlése rendeletet alkotott a fizető várakozóhelyek használatáról. Az indítványozó szerint a rendelet az Alkotmány 58. (1) bekezdésében biztosított szabad mozgás és a tartózkodási hely szabad megválasztásának jogát sérti. Álláspontja szerint a közterületek közlekedési célú használata alkotmányos állampolgári jog, ezért alkotmányellenes a parkolást díjfizetéshez kötni. Az Alkotmánybíróság szerint az indítvány nem megalapozott. A helyi önkormányzat képviselő-testülete a Kötv. 15. (3) bekezdése alapján alkothat parkolásról szóló rendeletet (közút területén vagy a közút területén kívüli közterületen létesített, illetőleg kijelölt várakozóhelyen a közút kezelője díj és pótdíj szedését rendelheti el). A közlekedés szabadsága a szabad és díjtalan parkolás jogát nem foglalja magában. A közterület lényege, hogy a közterületet rendeltetésének megfelelően bárki használhatja. Aki viszont meghatározott közterületet engedély alapján birtokba vehet, előnyhöz jut. Ennek az előnynek az ellenértéke a közterület-használati díj. A rendelet célja többek között a belvárosi zsúfolt várakozóhelyek tehermentesítése, ezzel a többszörös használat lehetőségének megteremtése. 105/2009. (X. 30.) AB határozat Az önkormányzati rendelet értelmében a parkolási jegy, bérlet vagy kedvezményes parkolási engedély nélkül vagy érvénytelen jeggyel, bérlettel, illetve engedéllyel parkoló gépjárművek vezetői pótdíjat fizetnek. A helyi rendelet szerint a pótdíj fizetésére a gépjármű forgalmi engedélyébe bejegyzett tulajdonos köteles akkor, ha a vezető külföldi állampolgár. Az Alkotmánybíróság megállapította, hogy a külföldi állampolgár kifejezés alkotmánysértő, helyette a külföldi vezető kifejezést célszerű alkalmazni a helyi rendeletekben az alábbiak miatt. Az indítványozó szerint a helyi rendelet rendelkezése diszkriminatív, sérti az Alkotmány 70/A. -ában foglaltakat, mivel külföldi állampolgár esetén a parkolási pótdíj megfizetési kötelezettsége automatikusan a tulajdonost terheli. A szabályozási koncepció lényege, hogy Magyarországon érvényesíthető és nem érvényesíthető követelések (és ezek kötelezettjei) között tesz különbséget. A külföldiek lakcíme nem állapítható meg a jelenleg alkalmazott nyilvántartási rendszer segítségével. Az Alkotmánybíróság szerint ha a rendelet a pótdíjfizetésre kötelezett gépjármű vezetőjét állampolgárságától függően tekintette külföldinek vagy belföldinek, az jogszabálysértő, mivel a megkülönböztetésnek nincs ésszerű indoka. A külföldi és belföldi közötti megkülönböztetés viszont a jogi szabályozási koncepció és a követelések érvényesítésének jogi szabályozása figyelembevételével ésszerű, ha a külföldi vezető fogalma alatt a Magyarországon lakó-, illetve tartózkodási hellyel nem rendelkező személyek értendők, az érintettek (a szabályozás szempontjából közömbös) állampolgárságára való tekintet nélkül Köztisztaság, plakátok elhelyezése 123/2009. (XII. 17.) AB határozat Az Alkotmánybíróság szerint az a helyi rendelet, amely a falfirkák szabálysértéssé nyilvánításáról rendelkezik és a Szabs.tv-től eltérő tényállást illetve szankciót tartalmaz, 20